Broj: 10903-056/20-538/52

Podgorica, 1. decembra 2020. godine

Na osnovu člana 32ž Zakona o nevladinim organizacijama („Sl.list CG” br. 39/11 i 37/17) a u vezi sa Javnim konkursom broj: 10903-056/20-538/1 od 5. marta 2020. godine pod nazivom „Inkluzija na djelu”, Komisija Ministarstva prosvjete za raspodjelu sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini, donosi

## **ODLUKU**

## **o raspodjeli sredstava za finansiranje projekata i programa nevladinih organizacija u oblasti** **institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini**

**I Vrši se raspodjela sredstava u ukupnom iznosu od 100.000,00 eura za realizaciju sljedećih projekata nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini**

|  |  |  |  |
| --- | --- | --- | --- |
|  | ***Naziv nevladine organizacije*** | ***Naziv projekta/programa*** | **Iznos dodjeljenih sredstava** |
| 1. | Udruženje roditelja djece sa teškoćama u razvoju | Unapređenje kompetencija nastavnika u inkluzivnom obrazovanju | 12034,50 |
| 2. | NVU "Rastimo zajedno" | Igrom do znanja | 9344,38 |
| 3. | Udruženje mladih sa hendikepom Crne Gore | Nauči – primijeni – promijeni | 11955,07 |
| 4. | Savez slijepih Crne Gore | Pristupačna literatura je ključ kvalitetnog obrazovanja  | 11578,79 |
| 5. | NVO "Zračak nade" | Podrška razvoju inkluzivnog obrazovanja obučavanjem nastavnog kadra i pružanjem integrativnih usluga u zajednici uz primjenu muzike u razvoju govora i asistivne tehnologije | 11994,38 |
| 6. | NVO "Sistem" | Osjeti prirodu | 11821,89 |
| 7. | NVO "Staze" | Razvoj koncepta mentorskog vođenja profesionalne orijentacije djece sa posebnim obrazovnim potrebama | 10531,47 |
| 8. | Udruženje psihologa CG | Put do mojih interesovanja | 10550,24 |
| 9. | NVO "Perper" | Učimo ravnopravno | 10189,21 |

**II Odluka se objavljuje na internet stranici Ministarstva prosvjete, portalu e-uprave i dostavlja učesnicima Konkursa.**

**III Komisija Ministarstva prosvjete za raspodjelu sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini je ocijenila da prijava projekta NVO “Crnogorski gitaristički centar” iz Podgorice, dostavljena poslije roka predviđenog Javnik konkursom, dok NVO „Udruženje mladih sa hendikepom Nikšić“ i NVO „Epeka“ nijesu ispunile formalne uslove Konkursa i iste su odbačene kao neuredne.**

**IV Komisija Ministarstva prosvjete za raspodjelu sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini će, u skladu sa članom 32i Zakona o nevladinim organizacijama, zaključiti sa nevladinim organizacijama iz stava 1 ove Odluke ugovore o načinu isplate i korišćenja sredstava, izvještavanju i nadzorom nad realizacijom projekata, odnosno programa za koji su dodijeljena sredstva, u roku od 30 dana od dana objavljivanja Odluke.**

**Obrazloženje**

Na osnovu člana 32v Zakona o nevladinim organizacijama („Sl.list CG” br. 39/11 i 37/17) i čl. 3 i 4 Pravilnika o sadržaju javnog konkursa za raspodjelu sredstava za finansiranje projekata/programa nevladinih organizacija i sadržaju prijave na Javni konkurs („Sl.list CG” br. 14/18) a u vezi sa Odlukom o utvrđivanju prioritetnih oblasti od javnog interesa i visine sredstava za finansiranje projekata i programa nevladinih organizacija u 2020. godini („Sl.list CG” br. 57/19), Komisija Ministarstva prosvjete za raspodjelu sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju u 2020. godini (u daljem tekstu: Komisija) objavila je 5. marta 2020. godine Javni konkurs pod nazivom „Inkluzija na djelu” za finansiranje projekata/programa nevladinih organizacija broj: 10903-056/20-538/1 (u daljem tekstu: Konkurs). Predmetnim Konkursom je navedeno da je najmanji iznos sredstava koji se može dodijeliti projektu/programu 5 000 eura, a najveći 15 000 eura.

Uz popunjenu, potpisanu i ovjerenu prijavu (obrazac 1 Pravilnika) nevladine organizacije su bile dužne dostaviti fotokopiju rješenja o upisu u Registar NVO, fotokopiju dijela statuta u kome su definisani ciljevi i djelatnost, odnosno oblast djelovanja NVO kao i fotokopiju akta o podnesenoj prijavi za prethodnu fiskalnu godinu poreskom organu (bilans stanja i uspjeha). Takođe je bilo neophodno dostaviti primjerak prijave i propratne dokumentacije u elektronskoj formi na CD-u, sadržine istovjetne štampanom primjerku.

Shodno preporukama Ministarstva javne uprave, a u vezi sa inicijativom nevladinih organizacija u pogledu realizacije javnih konkursa objavljenih u skladu sa Zakonom o nevladinim organizacijama, Komisija je 26. marta 2020. godine donijela odluku da se rok za dostavljanje prijava projekata/programa po već objavljenom konkursu "Inkluzija na djelu" produži za još 30 dana, zaključno sa 3. majem 2020. godine. Takođe, usljed epidemiološke situacije izazvane COVID-19 virusom, a u cilju pružanja doprinosa kada je u pitanju zaštita zdravlja građana i iskazivanje visokog stepena odgovornosti, Komsiija je odlučila da se prijave projekata/programa dostavljaju elektronskim putem u zip/rar formatu.

Na Konkursu koji je, shodno navedenom, trajao 60 dana od dana objavljivanja, dostavljene su 40 projektne prijave, od strane 40 nevladinih organizacija.

Postupajući po navedenim prijavama, Komisija je izvršila administrativnu provjeru istih, nakon čega je 19. maja 2020. godine, u skladu sa članom 32g stav 2 Zakona o nevladinim organizacijama, objavila Listu nevladinih organizacija koje nisu dostavile urednu i potpunu dokumentaciju broj 10903-056/20-538/48 , uz ukazivanje na utvrđene nedostatke u prijavi. Pod dokumentacijom koja nije uredna i potpuna smatrale su se manje tehničke greške, odnosno propusti nevladine organizacije koji ne utiču na kvalitet prijave na Konkurs, a zadovoljile su propisane formalne uslove. Nevladine organizacije su bile dužne da dostave dopunu dokumentacije u roku od pet dana od dana objavljivanja liste na internet stranici Ministarstva prosvjete i portalu e-uprave.

Zapisnikom broj: 10903-056/20-538/50 od 2. juna 2020. godine Komisija je utvrdila sljedeće:

1. **37 nevladinih organizacija** dostavile su potpunu prijavu na Konkurs – od toga je **31 organizacija** dostavila potpunu i urednu dokumentaciju prilikom podnošenja prijave na Konkurs, dok je **6 nevladinih organizacija** dostavilo traženu dopunu u Zakonom predviđenom roku, nakon čega su njihove prijave projekata/programa dostavljene nezavisnim procjenjivačima na dalju procjenu, dvije nevladine organizacijanije nijesu dostavile dopunu traženu u Zakonom predviđenom roku.

U skladu sa navedenim, konstatovano je da su ukupno 37 nevladine organizacije dostavile urednu i potpunu prijavu projekta/programa, dok tri nevladine organizacije nijesu ispunila formalne uslove Konkursa i iste su odbačene kao neuredne.

Ukupno 37 prijava nevladinih organizacija koje su ispunile uslove propisane Konkursom dostavljene su nezavisnim procjenjivačima koji su izvršili bodovanje prema utvrđenim kriterijumima iz člana 32d Zakona o nevladinim organizacijama i Uredbe o finansiranju projekata i programa nevladinih organizacija u oblastima od javnog interesa („Sl.list CG” br.13/18). Na osnovu izvršenog bodovanja od strane nezavisnih procjenjivača, Komisija je utvrdila sljedeću rang listu:

|  |  |  |  |
| --- | --- | --- | --- |
| r.br. | Naziv nevladine organizacije | Naziv projekta/programa | Ukupan broj bodova |
| ***Predloženi za finansiranje*** |
|  | Udruženje roditelja djece sa teškoćama u razvoju | Unapređenje kompetencija nastavnika u inkluzivnom obrazovanju | 87,5 |
|  | NVU "Rastimo zajedno" | Igrom do znanja | 84,5 |
|  | Udruženje mladih sa hendikepom Crne Gore | Nauči – primijeni – promijeni | 82 |
|  | Savez slijepih Crne Gore | Pristupačna literatura je ključ kvalitetnog obrazovanja  | 78,5 |
|  | NVO "Zračak nade" | Podrška razvoju inkluzivnog obrazovanja obučavanjem nastavnog kadra i pružanjem integrativnih usluga u zajednici uz primjenu muzike u razvoju govora i asistivne tehnologije | 71,5 |
|  | NVO "Sistem" | Osjeti prirodu | 69,5 |
|  | NVO "Staze" | Razvoj koncepta mentorskog vođenja profesionalne orijentacije djece sa posebnim obrazovnim potrebama | 68,5 |
|  | Udruženje psihologa CG | Put do mojih interesovanja | 65 |
|  | NVO "Perper" | Učimo ravnopravno | 65 |
|  | CEDEM | Unaprjeđenje socijalne inkluzije kvalitetnim inkluzivnim obrazovanjem  | 64 |
|  | NVO UZDP | Zajedničkim koracima do jednake šanse u obrazovanju | 63,5 |
|  | NVU "Građanski aktivizam" | I ja vrijedim | 58 |
|  | NVO "Asistent" | Uključeni i osnaženi | 54 |
|  | Indentitet | Infoinkluzija - savjetovalište i periodika za inkluzivno obrzazovanje | 53,5 |
|  | Djeca Crne Gore | Podrškom do kvalitetnijeg inkluzivnog obrazovanja | 51,5 |
|  | NVO "Novi poredak" | Budi svestran-Prihvati školskog druga | 51 |
|  | NVO "Mreža za edukaciju i razvoj servisa podrške" | Edukacijom i saradnjom do pune inkluzije djece sa invaliditetom | 51 |
|  | NARDOS | Podrška razvoju inkluzivnog obrazovanja jačanjem međusektorske saradnje kreiranjem plana saradnje između sektora i plana podrške za djecu sa posebnim obrazovnim potrebama u svim sektorima | 50,5 |
| ***Nijesu predloženi za finansiranje*** |
|  | NVO Udruženje multiple skleroze Crne Gore | Vaninstitucionalna podrška inkluzivnom obrazovanju | 48,5 |
|  | NVO "Nova nada - new hope" | Nastavimo timskim radom za srećnije djetinjstvo – drugi dio | 38 |
|  | NVO "Olakšajmo život djeci sa posebnim potrebama" | Edukativno-kreativne radionice za OSI | 37,5 |
|  | NVO "Zvijezda" | Inkluzija na djelu u lokalnim zajednicama | 37 |
|  | Društvo defektologa Crne Gore | OKUPI ZA RAD (osnaživanje kapaciteta ustanova za predškolski inkluzivni rani rad) | 37 |
|  | NVO "Centar za kreativno vaspitanje" | Podrškom inkluzivnom obrazovanju unapređujemo cjelokupni vaspitno-obrazovni rad u školi  | 35 |
|  | Geografija za sve | Taktilni atlas Evrope | 33,5 |
|  | NVO Specijalna Olimpijada | Sportom za inkluziju adolescenata | 33,5 |
|  | Nacionalna organizacija za rijetke bolesti CG | Somatopedska podrška u inkluziji | 32 |
|  | NVO "Crnogorska zvijezda" | Uspješno ka srednjoj školi: istraživanje inkluzivnosti kroz prelazak iz osnovne u srednju školu | 29 |
|  | Udruženje izdavača i knjižara CG | Kako možemo da pomognemo djeci sa teškoćama u razvoju - vodič za vršnjake, nastavnike i roditelje | 25,5 |
|  | NVO "Mladi Romi" | Mentorska podrška učenicima u završnim razredima osnovne škole | 25 |
|  | Multimedijalni studio Bijelo Polje | Drug si moj – pruži ruku prijateljstva | 25 |
|  | Fondacija Marija Kotri | Knjiga za sve | 23,5 |
|  | NVO "Građanin je važan" | Inkluzija zbog svih nas | 21,5 |
|  | NVO "Legacija" | Prevencija problema i poremećaja u ponašanju djece u osnovnim školama | 18,5 |
|  | NVU “Ka zvijezdama – Ad astra” | Inkluzijom do kvalitetnijeg obrazovanja” | 17 |
|  | NVO "Plavi čuperak" | Obrazovanje: OSI u fokusu | 13 |
|  | NVO "Centar za društvenu akciju i edukaciju" | Razvoj ličnih kompetencija kao uslov uspjeha na individualnom i društvenom nivou | 12,5 |

Komisija, u skladu sa članom 32e Zakona o nevladinim organizacijama, prilikom odlučivanja o raspodjeli sredstava za finansiranje projekata, odnosno programa, nije uzela u obzir projekte, odnosno programe:

* koji su bodovani brojem bodova koji je manji od 50% od ukupnog broja propisanih bodova na osnovu kriterijuma iz člana 32d Zakona o nevladinim organizacijama;
* koji su, na osnovu bodovanja kriterijuma iz člana 32d stav 1 tačka 1 Zakona o nevladinim organizacijama, bodovani brojem bodova koji je manji od 50% od propisanog maksimalnog broja bodova za taj kriterijum.

Komisija je, u skladu sa članom 32ž Zakona o nevladinim organizacijama, a imajući u vidu raspoloživost sredstava, od devet prvorangiranih nevladinih organizacija tražila izjašnjenje o mogućnosti realizacije projekta sa manje dodijeljenih finansijskih sredstava. Devet najbolje rangiranih nevladinih organizacija su, u Zakonom propisanom roku, dostavile izjašnjenje da mogu realizovati projekat sa manje dodijeljenih sredstava, u skladu sa revidiranim budžetom predloženim od strane Komisije.

Saglasno navedenom, Komisija je donijela Odluku o raspodjeli sredstava za finansiranje projekata i programa nevladinih organizacija u oblasti institucionalnog i vaninstitucionalnog obrazovanja – podoblast podrška inkluzivnom obrazovanju za 2020. godinu. Ova Odluka će, u skladu sa članom 32z Zakona o nevladinim organizacijama, biti objavljena na internet stranici Ministarstva prosvjete, portalu e-uprave i biće dostavljena učesnicima Konkursa.

U skladu sa članom 32i Zakona o nevladinim organizacijama Komisija će sa nevladinim organizacijama kojima su dodijeljena sredstva za finansiranje projekta, odnosno, programa iz stava 1 ove Odluke, u roku od 30 dana od dana objavljivanja Odluke zaključiti ugovore o načinu isplate i korišćenja sredstava, izvještavanju i nadzoru nad realizacijom projekta, odnosno programa.

Odluka je konačna.

**Uputstvo o pravnoj zaštiti**: Protiv ove Odluke može se pokrenuti upravni spor kod Upravnog suda Crne Gore, u roku od 20 dana od dana prijema iste.

**Predsjednik Komisije**

 **Ivana Mrvaljević s.r.**